કોઈપણ ઔધોગિક એકમમાં ભિન્ન-ભિન્ન સ્તરે કાર્યરત વ્યક્તિઓને તેમની કારકિર્દીમાં આગળ વધવાની, તે હાલ જે પદ ઉપર હોય તેથી ઊંચા પદ પ્રાપ્ત કરવાની સ્વાભાવિક આકાંક્ષા-અપેક્ષા હોય છે, પરંતુ કારકિર્દી પથ ઉપર, ક્રમે ક્રમે આગળ વધતાં તમે એક એવા મકામ ઉપર આવી ઊભો છો કે, તેનાથી આગળનું પદ તમે જોઈ શકો છો પરંતુ ત્યાં સુધી પહોંચવું હવે અઘરું લાગે છે; તમે એ અગ્રપદ માટે લાયક છો, જરૂરી બધાં કૌશલ્યો ધરાવો છો અને તોય, અનેક પ્રકારના પરિબળો તમને ત્યાં પહોંચવામાં અવરોધે છે, એટલે તે અગ્રપદ અને તમારા હાલના પદ વચ્ચે જાણે એક કાચની છત (Glass Ceiling) આવી જાય છે, તેમાંથી તમને ઉપલું પદ દ્રષ્ટિગોચર થાય છે, કારણ કે એ છત કાચની છે, પરંતુ તે તમને ઉપલું પદ હાંસલ કરતાં રોકે છે.